hotchpotch/miracl-hf-unified huggingface dataset:
কেইটলিন নাকন
কেইটলিন নাকন (জন্ম জুন ১১, ১৯৯৯) হলেন একজন মার্কিন অভিনেত্রী এবং সঙ্গীতজ্ঞ, তিনি মার্কিন টেলিভিশন চ্যানেল এএমসি'তে প্রচারিত অধীরতামূলক দৃশ্যকাব্যের জনপ্রিয় ধারাবাহিক "দ্য ওয়াকিং ড্যাড"-এ তার ভূমিকা "ইনিড" হিসেবে অভিনয় করার জন্য বিশেষভাবে পরিচিত।
নাকন, "লাভিং জেনারেসলি" নামক একটি চলচ্চিত্রে অভিনয়ের মাধ্যমে তার অভিনয় জীবনের যাত্রা শুরু করেন। তার প্রথম ছোট পর্দায় হাজির হওয়া ধারাবাহিকটি হল মার্কিন টেলিভিশন চ্যানেল এবিসি'তে প্রচারিত দৃশ্যকাব্যিক ধারাবাহিক "রেজুরেকশন"। এছাড়াও তিনি ২০১৪ সালে জনপ্রিয় মার্কিন শিশুতোষ চ্যানেল কার্টুন নেটওয়ার্ক-এ এডাল্ট সুইম নামক প্রচারণা (রাত ৮ টা থেকে সকাল ৬ টা পযন্ত) অংশে মুক্তি পাওয়া হাস্যরসাত্বক দৃশ্যকাব্যের সংক্ষিপ্ত চলচ্চিত্র "টু মেনি কুকস"-এ হাজির হন, যেটির একটি প
পর্ব ইউটিউব-এ তুমুল জনপ্রিয়তা ছড়িয়ে পড়ে। এছাড়া, তিনি মার্কিন সম্প্রচারভিত্তিক প্রতিষ্ঠান গো৯০-এর রোমাঞ্চকর কাহিনী সমৃদ্ধ দৃশ্যকাব্যের ওয়েব ধারাবাহিক "টেগড"-এ ইলিসা চরিত্রটিতে অভিনয় করছেন। তার সবচেয়ে উল্লেখযোগ্য ভূমিকাটি হল, অধীরতামূলক দৃশ্যকাব্যের জনপ্রিয় মার্কিন ধারাবাহিক "দ্য ওয়াকিং ড্যাড"-এ "ইনিড" চরিত্রটি।
২০১৫ সালে, নাকন তার প্রথম আত্বপ্রকাশকারী ইপি "লাভ ইন মে" প্রকাশ করেন।
"লাভ ইন মে" (
২০১৫)
বোলিঞ্জার ব্যান্ডসমূহ
বোলিঞ্জার ব্যান্ড একটি টুল, যা জন বোলিঞ্জার ১৯৮০ সালে আবিষ্কার করেন এবং ২০১১ সালে তার নামে এটির ট্রেডমার্ক ঘোষিত হয়। ট্রেডিং ব্যান্ড এর ধারণা থেকে পরিবর্তিত হয়, বর্তমানে এটি ও এর নির্দেশক %b ও ব্যান্ডউইডথ, কোনো মূল্যের (পূর্বতন মান সাপেক্ষে) উচ্চমান ও নিম্নমান নির্দেশ করে।
বোলিঞ্জার ব্যান্ডে মূলত থাকে-
১। N-পর্যায়ের গতিশীল গড় (MA)
২। গতিশীল গড়ের চেয়ে বড় একটি N-পর্যায়ের স্ট্যান্ডার্ড ডেভিয়েশন (MA+Kα)
৩। গতিশীল গড়ের চেয়ে ছোট একটি N-পর্যায়ের স্ট্যান্ডার্ড ডেভিয়েশন (MA-α)
এখানে N ও K এর মান সাধারণত ২০ ও ২ হয়ে থাকে। এই গড়ের মান হিসাবে সাধারণ গতিশীল গড় প্রচলিত হলেও বিকল্প হিসাবে অন্য ধরণের (যেমন সূচকীয় গতিশীল গড়) মানও ব্যবহৃত হয়। মধ্যম ব্যান্ড এবং স্ট্যান্ডার্ড ডেভিয়েশন হিসাব করার সময় একই পর্যায় ব্যবহার করাই প্রচলিত।
বোলিঞ্জার ব্যান্ডের উদ্দেশ্য উচ্চ ও নিম্ন মানের মাঝে একটি সম্পর্ক প্রদান করা। সংজ্ঞা অনুসারে, ঊর্ধ্বব্যান্ডে উচ্চ মূল্য এবং নিম্নব্যান্ডে নিম্ন মূল্য হয়ে থাকে। এই ধারণাটি প্যাটার্ন শনাক্তকরণে সহায়ক হিসেবে কাজ করে।
২০১০ সালে জন বোলিঞ্জার এই ব্যান্ড এর ওপর ভিত্তি করে তিনটি নির্দেশক প্রণয়ন করেন : BBimpulse - যা মূল্যের পরিবর্তন হিসাব করে ফাংশন হিসাবে, শতকরা ব্যান্ডউইডথ (%b), এবং ব্যান্ডউইডথ ডেল্টা।
%"b" = (last − lowerBB) / (upperBB − lowerBB)
মোহাম্মদ আব্দুল মুনিম চৌধুরী
মোহাম্মদ আব্দুল মুনিম চৌধুরী (জন্ম: ১ নভেম্বর ১৯৬৭) হলেন বাংলাদেশের একজন প্রখ্যাত রাজনীতিবিদ ও ২৩৯ নং (হবিগঞ্জ-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোহাম্মদ আব্দুল মুনিম চৌধুরী ১৯৬৭ সালের ১ নভেম্বর তৎকালীন সিলেট জেলার হবিগঞ্জে জন্মগ্রহণ করেন। তার পিতার নাম আব্দুল ওদুদ চৌধুরী এবং মাতা হুসনারা বেগম চৌধুরী।
হিউমান সাগর
হিউমান সাগর ওড়িয়া ভাষার একজন জনপ্রিয় সঙ্গীতশিল্পী। ২০১৩ সালের এপ্রিলে অনুষ্ঠিত ভয়েস অব ওডিশা ২০১২ এর প্রতিযোগীতায় তিনি চূড়ান্ত বিজয়ী হন। এর দুই বছর পর ২০১৫ সাল থেকে হিউমান সাগর একক গান ও চলচ্চিত্রের গানে নিয়মিতভাবে কন্ঠ দিয়ে আসছেন।
আব্দুস শহীদ
মোঃ আব্দুস শহীদ (জন্ম: ১ জানুয়ারি ১৯৪৮) হলেন বাংলাদেশের একজন প্রখ্যাত রাজনীতিবিদ ও ২৩৮ নং (মৌলভীবাজার-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোঃ আব্দুস শহীদ ১৯৪৮ সালের ১ জানুয়ারি তৎকালীন সিলেট জেলার মৌলভীবাজারে জন্মগ্রহণ করেন। তার পিতার নাম আব্দুল বারী এবং মাতা সাজেদা খানম।
ভ্যাসবার্ট ড্রেকস
ভ্যাসবার্ট কনিয়েল ড্রেকস (; জন্ম: ৫ আগস্ট, ১৯৬৯) বার্বাডোসের সেন্ট অ্যান্ড্রুর স্প্রিংহেড এলাকায় জন্মগ্রহণকারী প্রথিতযশা ওয়েস্ট ইন্ডিয়ান সাবেক আন্তর্জাতিক ক্রিকেটার। বর্তমানে তিনি ওয়েস্ট ইন্ডিজ মহিলা ক্রিকেট দলের কোচের দায়িত্ব পালন করছেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোসের প্রতিনিধিত্ব করেছেন। এছাড়াও, ইংরেজ কাউন্টি ক্রিকেটে সাসেক্স, বর্ডার, নটিংহ্যামশায়ার, ওয়ারউইকশায়ার ও লিচেস্টারশায়ারের পক্ষে খেলেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ভ্যাসবার্ট ড্রেকস।
১৯৯৪-৯৫ মৌসুমে আন্তর্জাতিক ক্রিকেট অঙ্গনে প্রবেশ করেন ভ্যাসবার্ট ড্রেকস। এ সময় তিনি অস্ট্রেলিয়ার বিপক্ষে ৫টি ওডিআইয়ে অংশগ্রহণ করেছিলেন। এরপর তিনি ইংল্যান্ড সফরে যান। সেখানে ৩৩ বছর বয়স পর্যন্ত কাউন্টি ক্রিকেটে অংশ নিতে থাকেন। প্রথম-শ্রেণীর ক্রিকেটে মাত্রাতিরিক্ত অংশগ্রহণের ফলে দীর্ঘকাল দলের বাইরে থাকতে হয়। গ্রীষ্মকালে ইংরেজ কাউন্টি ক্রিকেটে ও শীতকালে দক্ষিণ আফ্রিকায় বর্ডারের পক্ষে খেলতেন।
সেপ্টেম্বর, ২০০২ সালে চ্যাম্পিয়ন্স ট্রফি প্রতিযোগিতায় অংশগ্রহণের জন্য তাঁকে দলের সদস্যরূপে মনোনয়ন দেয়া হয়। আন্তর্জাতিক ক্রিকেটে সাত বছর দীর্ঘ বিরতির পর জ্যাক ক্যালিসকে আউট করেন ভ্যাসবার্ট ড্রেকস। পরবর্তী দুই বছর দলের নিয়মিত খেলোয়াড় হিসেবে তাঁকে খেলতে দেখা যায়।
৮ ডিসেম্বর, ২০০২ তারিখে ঢাকায় স্বাগতিক বাংলাদেশের বিপক্ষে টেস্ট অভিষেক ঘটে ভ্যাসবার্ট ড্রেকসের।
সমগ্র খেলোয়াড়ী জীবনে ১২ টেস্টে অংশ নেয়ার সুযোগ হয় তাঁর। এ সময়ে ৩৩ টেস্ট উইকেট ও ৫১টি একদিনের আন্তর্জাতিকের উইকেট পেয়েছেন। ব্যাট হাতে কেবলমাত্র একবারই টেস্টে ৬৭ রান তুলে অর্ধ-শতকের সন্ধান পেয়েছেন। তবে, স্মরণীয় ইনিংস খেলেছেন অপরাজিত ২৭ রান তুলে। সফরকারী অস্ট্রেলিয়ার বিপক্ষে এন্টিগুয়ায় ৪১৮ রানের জয়ের বিশ্বরেকর্ড গড়ার লক্ষ্যমাত্রায় সবিশেষ অবদান রাখেন।
দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত ২০০৩ সালের ক্রিকেট বিশ্বকাপে কার্ল হুপারের নেতৃত্বাধীন ওয়েস্ট ইন্ডিজ দলের অন্যতম সদস্যরূপে অংশ নিয়েছেন তিনি। ২৩ ফেব্রুয়ারি, ২০০৩ তারিখে সেঞ্চুরিয়ন পার্কে কানাডার বিপক্ষে ঝাঁপিয়ে দর্শনীয় ক্যাচ তালুবন্দী করার জন্যে স্মরণীয় হয়ে রয়েছেন।
প্রথম-শ্রেণীর ক্রিকেটের ইতিহাসে মাত্র পাঁচজন ব্যাটসম্যানের অন্যতম হিসেবে টাইমড আউটের শিকারে পরিণত হন ভ্যাসবার্ট ড্রেকস। দক্ষিণ আফ্রিকা থেকে বিমান বেশ কয়েকঘন্টা দেরীতে পৌঁছায় এ ঘটনা ঘটে। অস্ট্রেলিয়ার বিপক্ষে ৫/৯৩ পেয়েছেন। তাঁর এ অর্জনকে সম্মাননা জানিয়ে ভ্যাসবার্ট ড্রেকস পুরস্কার প্রবর্তন করা হয়।
খেলোয়াড়ী জীবন থেকে অবসর নেয়ার পর কোচিংয়ের দিকে ঝুঁকে পড়েন ভ্যাসবার্ট ড্রেকস। সংযুক্ত আরব আমিরাতের কোচের দায়িত্বে স্বল্পকালীন মেয়াদে তিন মাসের জন্য ছিলেন। এ সময়ে ২০০৮ সালের এশিয়া কাপ ও এসিসি ট্রফি এলিট প্রতিযোগিতায় পাঁচটি খেলায় দলকে পরিচালনা করেন। এরপর তিনি বার্বাডোস দলের কোচ মনোনীত হন। এছাড়াও উন্নততর সুযোগ লাভের প্রেক্ষিতে কুইন্স পার্ক ক্রিকেট ক্লাবকে স্বল সময়ের জন্য পরিচালনায় অগ্রসর হন।
আগস্ট, ২০১৫ সালে ওয়েস্ট ইন্ডিজ মহিলা ক্রিকেট দলের প্রধান কোচের দায়িত্ব পান।
এরপর ২০১৬ সালে ভারতে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতায় ওয়েস্ট ইন্ডিজ মহিলা দলের বড় ধরনের শিরোপা লাভে পরোক্ষভাবে সহায়তা করেন।
নারীদের ফুটবল
নারী ফুটবল এসোসিয়েশন বা মহিলা ফুটবল বা নারী ফুটবল, সবচেয়ে গুরুত্বপূর্ণ বিশ্ব স্তরের মহিলা দলগত খেলা । 176 টি জাতীয় দল সহ বহু দেশের অংশগ্রহণ সহ পেশাদারি ভাবে এটি আন্তর্জাতিক স্তরে এটি খেলা হয়।
মহিলা ফুটবলের ইতিহাসে এটি উভয় জাতীয় এবং আন্তর্জাতিক স্তরে বিভিন্ন বড় প্রতিযোগিতার আরম্ভ করেছে। সম্পুর্ন ইতিহাসে বহুবার এই খেলা নানা ধরনের বাধার সম্মুখীন হয়েছে। 1920 দশকের শুরুর দিক মহিলা ফুটবল এর সুবর্ন সময় যখন 50000 এরও বেশি দর্শক উপস্থিত হয়েছিল কিন্তু 1921 সালে দ্য ফুটবল এসোসিয়েশন মহিলা ফুটবল রদ করে এবং নিজের মাঠ, মহিলা ফুটবল খেলার জন্য ব্যবহার নিষিদ্ধ করে। এই নিষেধাজ্ঞা 1971 পর্যন্ত চালু ছিল।
প্রায় ফুটবল খেলা অস্তিত্বে আসার সময় থেকেই মহিলারা ফুটবল খেলছেন। প্রামানিক তথ্য থেকে জানা যায় সু চু যেটা কিনা ফুটবলের ই এক প্রাথমিক রূপ হন বংশের সময়ে (25-220 খ্রিষ্টাব্দ)মহিলার দ্বারা খেলা হত । হন বংশের দেয়াল চিত্রে দুই মহিলার সু চু খেলার ছবি পাওয়া যায়, যদিও এই চিত্রের সঠিক সময় সম্পর্কে মতভেদ আছে। অনেকে মনে করেন এটি প্রায় 5000 খ্রিষ্টপূর্ব সময়ের। প্রথম, বার্ষিক-মহিলা ফুটবল খেলার সময় জানা যায় 1790 সালে স্কটল্যান্ড এ। 1892 সালে স্কটল্যান্ডের গ্লাসগো শহরে স্কটিশ ফুটবল এসোসিয়েশনের রেকর্ড কর প্রথম ম্যাচ। ইংল্যান্ডে প্রথম মহিলা ম্যচ হয় 1895 সালে।
স্থানাঙ্ক জ্যামিতি
সনাতন গণিতশাস্ত্রে স্থানাঙ্ক জ্যামিতি একটি গুরুত্বপূর্ণ শাখা। অনেক সময় একে "বিশ্লেষণাত্মক জ্যামিতিও" বলা হয়। এটি সাধারণত কো-অর্ডিনেট জ্যামিতি বা কার্টেসিয়ান জ্যামিতি নামে পরিচিত। এই সিন্থেটিক জ্যামিতির সম্পূর্ন বিপরীত।
পদার্থবিদ্যা ও কারিগরী শিক্ষায় এর গুরুত্ব অসীম।
ভারতবর্ষ, গ্রিস, পারস্য ও ইউরোপের বিভিন্ন দেশে একক ভাবে এর উদ্ভব হয়েছিল।
দ্বিঘাত বিশিষ্ঠ তল
গণিতশাস্ত্রে দ্বিঘাত বিশিষ্ঠ তল বিভিন্ন শঙ্কুচ্ছেদের (উপবৃত্ত, অধিবৃত্ত, পরাবৃত্ত) সর্বজনীন রূপ। এটি মাত্রার তলের "D" মাত্রিক হাইপারসারফেস।
সাধারণ ভাবে জ্যামিতিক পদ্ধতিতে এটিকে বীজগাণিতিক সমীকরণ দ্বারা প্রকাশ করা যায়
এটিকে ম্যাট্রিক্স ও ভেক্টর পদ্ধতিতে নিম্নরূপে লেখা যায়ঃ
যেখানে একটি সরি ভেক্টর (row vector), "x" হলো "x" (a column vector) এর ট্রান্সপোজ, "Q" is a ম্যাট্রিক্স এবং "P" হলো -মাত্রার . "Q", "P" এবং "R"কে বাস্তব সংখ্যা বা জটিল রাশি হিসাবে লেখা যায়।
ব্রুনাইয়ে বসবাসরত পাকিস্তানি
প্রায় ৪৫০ জনের বেশি পাকিস্তানি কর্মী ব্রুনাইয়ে কর্মরত আছে, এরমধ্যে প্রায় ৭০ জন পাকিস্তানি মেডিক্যাল ডাক্তার ব্রুনাইয়ের বিভিন্ন স্বাস্থ্যসেবাখাতে নিয়োজিত। পাকিস্তানি এসব কর্মীদের দম্পতী এবং সন্তানসন্ততি মিলিয়ে ব্রুনাইয়ে পাকিস্তানি জনসংখ্যা প্রায় ১৫০০ জনে উন্নীত হয়েছে।
ব্রুনাই সরকারের শিক্ষাবৃত্তির অধীনে অর্গানাইজেশন অব ইসলামিক কোঅপারেশনের সদস্য রাষ্ট্রসমূহ থেকে শিক্ষার্থী গ্রহণের অংশ হিসেবে, পাকিস্তান উচ্চতর শিক্ষা কমিশনও ব্রুনাইয়ের বিশ্ববিদ্যালয়সমূহে পাকিস্তানি শিক্ষার্থীদের প্রেরণের লক্ষে কাজ করে যাচ্ছে। ফলে, আসন্ন বছরগুলোতে ব্রুনাইয়ের বিশ্ববিদ্যালয়সমূহে আরো অধিক পাকিস্তানি শিক্ষার্থী অধ্যয়নের জন্য আসবে বলে আশা করা হচ্ছে। ব্রুনাইয়ে বিভিন্ন কোর্সে ১৮জন পাকিস্তানি ছাত্রছাত্রী লেখাপড়া করছে।
উল্লেখযোগ্য প্রবাসী পাকিস্তানি ব্যক্তি যারা ব্রুনাইয়ে বাস করছেন:
লুনা সামসুদ্দোহা
লুনা সামসুদ্দোহা (জন্ম: ৪ অক্টোবর) বাংলাদেশী নারী উদ্যোক্তা। তিনি দোহাটেক নিউ মিডিয়া’র চেয়ারম্যান। তিনি বাংলাদেশ উইমেন ইন টেকনোলজির (বিডব্লিআইটি) প্রতিষ্ঠাতা ও সভাপতি। তিনি রাষ্ট্রয়াত্ত্ব ব্যাংক জনতা ব্যাংক লিমিটেডের চেয়ারম্যান। ২০১৮ সালের ২৮ ফেব্রুয়ারি তিনি এ দায়িত্ব পান। তিনিই প্রথম নারী যিনি বাংলাদেশের রাষ্ট্রয়াত্ত্ব কোন ব্যাংকের প্রথম চেয়ারম্যান হয়েছেন। তিনি ইন্ডিপেন্ডেন্ট ইউনিভার্সিটি বাংলাদেশ, এসএমই ফাউন্ডেশনের পরিচালক ছিলেন। চেয়ারম্যান হিসেবে দায়িত্ব পালনের পূর্বে তিনি ২০১৬ সালের জুন মাস থেকে জনতা ব্যাংকের পরিচালকের দায়িত্ব পালন করে আসছিলেন। তার আগে ২০০৯ থেকে ২০১২ সাল পর্যন্ত তিনি রাষ্ট্রায়ত্ত আরেক ব্যাংক অগ্রণী ব্যাংকের পরিচালকের দায়িত্ব পালন করেন। লুনা শামসুদ্দোহা ২০১৩ সালে প্রযুক্তি খাতে নারীদের এগিয়ে নিয়ে যাওয়া এবং নারীর ক্ষমতায়ন বৃদ্ধির কারণে গ্লোবাল উইমেন ইনভেন্টরস অ্যান্ড ইনোভেটরস নেটওয়ার্ক (গুইন) সম্মাননা পান। এছাড়া তিনি বাংলাদেশ বিজনেস ম্যাগাজিনের প্রতিষ্ঠাতা, সফটওয়্যার উদ্যোক্তা এবং সুইজারল্যান্ডের গ্লোবাল থট লিডার অন ইনক্লুসিভ গ্রোথের সদস্য।
লুনা সামসুদ্দোহার জন্ম ৪ অক্টোবর ঢাকায়। তাঁর বাবার নাম লুৎফার রহমান এবং মায়ের নাম হাসিনা রহমান। তিনি ভিকারুননিসা নূন স্কুল ও কলেজ থেকে এসএসসি এবং হলিক্রস কলেজ থেকে এইচএসসি পাশ করেন। পরবরর্তীতে তিনি ঢাকা বিশ্ববিদ্যালয়ের আন্তর্জাতিক সম্পর্ক বিভাগ থেকে স্নাতক ও স্নাতকোত্তর সম্পন্ন করেন।
১৯৮৫ সালে দ্য এক্সিকিউটিভ সেন্টারের ব্যবস্থাপনা সহযোগী হিসেবে কর্মজীবন শুরু করেন লুনা সামসুদ্দোহার। পরবর্তীতে তিনি ব্রিটিশ কাউন্সিলে ইংরেজি ভাষা শিক্ষক হিসেবে কাজ শুরু করেন এবং ঢাকা বিশ্ববিদ্যালয়ের আধুনিক ভাষা ইনস্টিটিউটে ইংরেজি ভাষার শিক্ষক হিসেবে যোগ দেন। তাঁর প্রতিষ্ঠান দোহাটেক নিউমিডিয়া সফটওয়্যার নির্মাতা প্রতিষ্ঠান এবং সিস্টেম তৈরিতে কাজ করে। এ প্রতিষ্ঠান বাংলাদেশ, যুক্তরাষ্ট্র, কানাডা, জার্মানি, সুইজারল্যান্ড সহ বিভিন্ন দেশের সংস্থা, সরকারি প্রতিষ্ঠান, করপোরেশনের সফটওয়্যার সলিউশন দিয়ে আসছে। প্রতিষ্ঠানটির অন্যতম গ্রাহকদের মধ্যে রয়েছে বাংলাদেশ সরকার, বাংলাদেশ সেনাবাহিনী, বিশ্ব ব্যাংক, বিশ্ব স্বাস্থ্য সংস্থা, যুক্তরাষ্ট্রের পোস্টাল সার্ভিস ইত্যাদি। এছাড়াও প্রতিষ্ঠানটি ডিজিটাল সার্টিফিকেট প্রদান করার ক্ষেত্রে নির্বাচিত প্রতিষ্ঠান।
লুনা সামসুদ্দোহারর স্বামী ব্যবসায়ী এ কে এম সামসুদ্দোহা। এ দম্পতির একমাত্র সন্তান রিম সামসুদ্দোহা।
আধুনিক ভাষা ইনস্টিটিউট, ঢাকা বিশ্ববিদ্যালয়
আধুনিক ভাষা ইনস্টিটিউট ঢাকা বিশ্ববিদ্যালয়ের অন্তর্ভুক্ত একটি অন্যতম ইনস্টিটিউট। বর্তমানে এখানে ৪৯ জন শিক্ষক রয়েছেন।
১৯৭৪ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।
এখানে মোট ১৩টি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়। এই প্রতিষ্ঠানে বিদেশি শিক্ষার্থীদের জন্য এক বছরের বাংলা ভাষা শিক্ষা কোর্স চালু রয়েছে। এ ছাড়া ঢাকা বিশ্ববিদ্যালয় ও ঢাকা বিশ্ববিদ্যালয়-বহির্ভূত শিক্ষার্থীদের জন্য আরবি, চীনা, কোরীয়, ফরাসি, জার্মান, ইতালীয়, জাপানি, ফার্সি, রুশ, স্পেনীয় ও তুর্কি ভাষার ওপর জুনিয়র, সিনিয়র, ডিপ্লোমা ও উচ্চতর ডিপ্লোমা নামে চার বছর মেয়াদি কোর্স চালু রয়েছে। তবে ইংরেজি ভাষায় শুধু ঢাকা বিশ্ববিদ্যালয়ের শিক্ষার্থীদের জন্য জুনিয়র কোর্স চালু রয়েছে। প্রতি ধাপের পরই আলাদাভাবে সার্টিফিকেট দেওয়া হয়। পরের ধাপে অংশ নেওয়ার বিষয়টি নির্ভর করে শিক্ষার্থীদের ওপর। কিন্তু একটি ধাপে সফল হলে তবেই পরবর্তী ধাপে যাওয়ার অনুমতি পাওয়া যাবে। প্রথমে এক বছর মেয়াদি জুনিয়র সার্টিফিকেট কোর্সে ভর্তির জন্য ছোটখাটো ভর্তিযুদ্ধে অংশ নিতে হয়। উচ্চমাধ্যমিক বা সমমান পরীক্ষায় উত্তীর্ণ হলেই জুনিয়র সার্টিফিকেট কোর্সে ভর্তির জন্য আবেদন করা যাবে। তবে মাধ্যমিক ও উচ্চমাধ্যমিক পরীক্ষার যেকোনো একটিতে বা সমমানের কোনো পরীক্ষায় দ্বিতীয় বিভাগ বা বি গ্রেড অথবা জিপিএ ২.৫ থাকতে হবে।
হরগৌরী
হরগৌরী বা গঙ্গাযমুনা বাঙালি হিন্দু রন্ধনশৈলীর অন্তর্গত একটি ঐতিহ্যবাহী মাছের পদ যেখানে মাছের এক পাশটা হয় ঝাল ও অন্য পাশটা টক। ঝাল ও টক দুইয়ের সমাহার থাকায় এই পদটিকে অনেক সময় টক-ঝালও বলে। হরগৌরী যে কোন মাছেরই হতে পারে, তবে রুই, বোয়াল, চিতল, ইলিশ, রাইখর ও কই মাছের হরগৌরী বিশেষ জনপ্রিয়। বাংলার বিভিন্ন জমিদার বাড়ী ও বনেদী বাড়ীতে জামাইষষ্ঠী, দুর্গাপুজা ও অন্যান্য বিশেষ অনুষ্ঠানে এই পদটি রান্না হত।
হরগৌরী বা গঙ্গাযমুনা পদটি ঠিক কবে প্রচলন হয়েছিল তা জানা যায় না। এই পদে মাছটি যেহেতু একই অঙ্গে দুইটি রূপ ধারণ করে তাই একে হরগৌরী বা গঙ্গাযমুনা বলা হয়। অতীতে জামাইষষ্ঠীর অন্যতম মাছের পদ হত কইয়ের হরগৌরী। কৃষ্ণনগরের রাজবাড়ীতে বহুযুগ পর্যন্ত জামাইষষ্ঠীর পালনের প্রথা ছিল। জামাইষষ্ঠীর ভোজে অন্যতম পদ থাকত কই মাছের হরগৌরী। আন্দুল রাজবাড়ীতে প্রচলিত ছিল রুই মাছের হরগৌরী। বালুরঘাটে পুজোর সময় রাইখর মাছের টক-ঝাল ভীষণ জনপ্রিয় ছিল।
হরগৌরীর প্রধান উপাদান মাছ, তবে কই মাছ অগ্রগণ্য। রাইখর মাছের হরগৌরী রান্না করতে গেলে অন্ততপক্ষে সাত-আট ইঞ্চি লম্বা মাছ হলে ভাল। হরগৌরীতে মশলা হিসেবে ব্যবহার হয় সর্ষে, জিরে, কাঁচা লঙ্কা, শুকনো লঙ্কা গুঁড়ো, হলুদ, পেঁয়াজ, আদা, রসুন, তেঁতুল, চিনি ও নুন। প্রথমে কই মাছগুলো ধুয়ে পরিষ্কার করে নুন, হলুদ ও রসুন বাঁটা দিয়ে মেরিনেট করে নেওয়া হয়। তারপর মাছগুলিকে তেলে ভেজে নেওয়া হয়। এরপর সর্ষে বাঁটা, কাঁচা লঙ্কা বাঁটা, আদা বাঁটা হলুদ কষিয়ে নেওয়া হয়। তারপর তাতে জল দিয়ে মাছগুলো ছেড়ে আরও খানিকটা কষানো হয়। তবে মাছগুলি উল্টানো হয় না। এতে মাছের এক পাশটা ঝাল হয়। অন্য পাশের জন্য একটি পাত্রে পেঁয়াজ বাঁটা, আদা বাঁটা, শুকনো লঙ্কা গুঁড়ো, হলুদ জল দিয়ে কষিয়ে নেওয়া হয়। তারপর তাতে তেঁতুলের রস ও চিনি দেওয়া হয়। খানিক পরে মাখা মাখা হলে তা তুলে প্রথম পাত্রে মাছের উপর ছড়িয়ে দেওয়া হয়। তারপর মাখা মাখা হলে নামিয়ে নেওয়া হয়। এতে নিচের পাশটা হয় ঝাল ও উপরটা টক।
ম্যাডিসন লিন্টজ
ম্যাডিসন লিন্টজ হলেন একজন মার্কিন অভিনেত্রী, তিনি মূলত মার্কিন টেলিভিশন চ্যানেল এএমসি-এ প্রচারিত প্রাক-রহস্য উৎঘাটনমূলক দৃশ্যকাব্যের জনপ্রিয় ছোট পর্দার ধারাবাহিক "দ্য ওয়াকিং ড্যাড"-এ তার অভিনীত চরিত্র "সোফিয়া পেলেটিয়ার", এবং আমাজন স্টুডওস-এর ধারাবাহিক "বোস্চ"-এ "মাদ্দি বোস্চ" হিসেবে অভিনয় করার জন্য বিশেষ ভাবে প্রসিদ্ধ।
ম্যাডিসন লিন্টজ, মাত্র ছয় বছর বয়সে বিভিন্ন বিজ্ঞাপনে অভিনয় করার মাধ্যমে এবং হস্তলিপি বর্ননা করার কাজ করার মাধ্যমে অভিনয় জীবন শুরু করেন।
লিস্টজ, মার্কিন টেলিভিশন চ্যানেল এএমসি-এ প্রচারিত প্রাক-রহস্য উৎঘাটনমূলক দৃশ্যকাব্যের জনপ্রিয় মার্কিন ধারাবাহিক "দ্য ওয়াকিং ড্যাড"-সোফিয়া ভূমিকায় অভিনয় করছেন। এছাড়াও তিনি মার্কিন টেলিভিশন চ্যানেল "এবিসি" (২০১২-২০১৬) এবং "সিএমটি" (২০১৬-বর্তমান)-এ প্রচারিত সঙ্গীত সম্পকৃত দৃশ্যকাব্যের ধারাবাহিক "ন্যাশভ্যিলি" এবং টকশো "ইট'স সুপারন্যাচারাল"-এও হাজির হয়েছেন।
তিনি ২০১১ সালে মুক্তিপ্রাপ্ত, "নিউবর্ন কান্ট্রি" নামে একটি স্বাধীন চলচ্চিত্রে অভিনয় করেছেন, এছাড়াও ২০১২ সালে আরো দুটি চলচ্চিত্রে অভিনয় করেন, যেগুলো হল পারিবারিক দৃশ্যকাব্যের হাস্যরসভিত্তিক মার্কিন চলচ্চিত্র "পেরেন্টিয়াল গাইডেন্স", এবং রোমাঞ্চকর দৃশ্যকাব্যের মার্কিন চলচ্চিত্র "আফটার"।
লিন্টজের মা এবং তার তিনজন সহোদরদেরও অভিনয় করার অভিজ্ঞতা রয়েছে। ২০১২ সালের হিসাবে, লিন্টজ তার পরিবারের সাথে মার্কিন যুক্তরাষ্ট্রের জর্জিয়া রাজ্যের আলফারেটা শহরে বসবাস করেন, এবং তিনি গৃহ শিক্ষা কার্যক্রমের আওতাভুক্ত হন।
ভাদুড়ী মশাই
ভাদুড়ী মশাই হল বাংলা সাহিত্যের একটি কাল্পনিক গোয়েন্দা চরিত্র। বাংলা সাহিত্যে গোয়েন্দা চরিত্রগুলির অন্যতম ভাদুড়ী মশাই এর সৃষ্টিকর্তা কবি ও লেখক নীরেন্দ্রনাথ চক্রবর্তী।
ভাদুড়ী মশাই এর আসল নাম চারুচন্দ্র ভাদুড়ী। তিনি সেন্ট্রাল ব্যুরো অফ ইনভেস্টিগেশন বা সিবি আই এর প্রাক্তন আধিকারিক। কেন্দ্রীয় গোয়েন্দা সংস্থা থেকে অবসর গ্রহন করার পরে চারু ভাদুড়ি ইনভেস্টিগেশনস নামক একটি প্রাইভেট গোয়েন্দা সংস্থা তৈরি করেছেন। তার সহকারী ভাগ্নের নাম কৌশিক। বিভিন্ন রহস্য সমাধানে ভাদুড়ী মশাই এর সঙ্গী হন মজাদার চরিত্র সদানন্দ বসু। ভাদুড়ি মশাই এর সংস্থার সদর দপ্তর ব্যাঙ্গালোরে। তিনি ক্রসওয়ার্ড পাজল সমাধান করতে ভালোবাসেন।
ব্রুনাই দারুসসালাম জাতীয় অলিম্পিক পরিষদ
ব্রুনাই দারুসসালাম জাতীয় অলিম্পিক কাউন্সিল (আইওসি কোড: BRU) হচ্ছে ব্রুনাইকে প্রতিনিধিত্বকারী জাতীয় অলিম্পিক কমিটি এছাড়াও এটা ব্রুনাইয়ের কমনওয়েলথ গেমসকেও প্রতিনিধিত্ব করে থাকে।
ব্রুনাই হচ্ছে শুধুমাত্র তিনটি দেশের মধ্যে অন্যতম যারা গ্রীষ্মকালীন অলিম্পিক গেমসে কোন নারী প্রতিদ্বন্দ্বী পাঠায়নি।
পরাগ তেয়াগী
পরাগ তেয়াগী হলেন একজন ভারতীয় টেলিভিশন অভিনেতা। তিনি জি টিভিতে সম্প্রচারিত জনপ্রিয় ধারাবাহিক পবিত্র রিশতায় অর্চনার ভাইয়ের চরিত্রে অভিনয় করে অধিক জনপ্রিয়তা অর্জন করেন। সম্প্রতি তিনি তাঁর স্ত্রী শেফালী জরীওয়ালার সাথে নাচ বলিয়ের ৭ম আসরে প্রতিযোগিতা করেছেন। তিনি ব্রহ্মরাক্ষসে অভিনয় করেছেন। এছাড়াও তিনি সরকার ৩-এ রমন গুরুর চরিত্রে অভিনয় করেছেন।
পরাগ পবিত্র রিশতায় অর্চনার ভাই বিনোদের চরিত্রে অভিনয় করেছেন। পরবর্তীতে জোধা আকবরে মির্জা শরীফুদ্দীনের চরিত্রে অভিনয় করেছেন। ২০১২ সালে, তিনি এবং তার সেসময়ের বান্ধবী শেফালী জরীওয়ালা নাচ বলিয়ের ৫ম আসরে প্রতিযোগিতা করেন। পরবর্তীতে ২০১৫ সালে, তারা উভয়ে নাচ বলিয়ের ৭ম আসরে ওয়াইল্ড কার্ড প্রতিযোগী হিসেবে অংশগ্রহণ করেন। ২০১৬ সালে, তিনি জি টিভিতে সম্প্রচারিত ব্রহ্মরাক্ষসে অভিনয় করেন। ২০১৮ সালে, তিনি পবন কল্যাণের চলচ্চিত্র অগ্ন্যাথবাসীতে প্রধান অতি দুর্বৃত্ত লোকের চরিত্রে অভিনয় করেছেন।
হিন্দি ভাষার টেলিভিশন নৃত্যানুষ্ঠান
এটি হিন্দি ভাষায় অনুষ্ঠিত টেলিভিশনের নৃত্যানুষ্ঠানসমূহের তালিকা।
লালদিয়া সমুদ্রসৈকত
লালদিয়া সমুদ্রসৈকত বাংলাদেশের বরগুনা জেলার পাথরঘাটা উপজেলায় অবস্থিত বলেশ্বর নদী ও বিষখালি নদীর মোহনায় এবং লালদিয়া বনের পাশে অবস্থিত। কক্সবাজার সমুদ্রসৈকতের আদলে গড়ে তোলা হচ্ছে এ সৈকত।
পাথরঘাটা উপজেলা শহর থেকে ৬ কিলোমিটার দূরে সদর ইউনিয়নের হরিণঘাটা গ্রামে বিষখালী নদীর তীরে অবস্থান লালদিয়া সংরক্ষিত বনাঞ্চল ও হরিণবাড়িয়া পর্যটনকেন্দ্রের। সেখানকার বিষখালী নদীর অদূরে বঙ্গোপসাগরের পাড়ে হচ্ছে লালদিয়া সমুদ্রসৈকত।
বরগুনা হতে বাসযোগে পাথরঘাটা যাওয়ার পর মোটর সাইকেলে অতি সহজে লালদিয়া বনে যাওয়া যাবে। এছাড়াও পিরোজপুর হয়ে পাথরঘাটায় যাওয়া যায়। হরিণঘাটা থেকে লালদিয়া বন ধরে হেটে গেলে সৈকতে পৌঁছাতে সময় লাগে ঘন্টা দুয়েক।
এখান থেকে সূর্যোদয় ও সূর্যাস্ত অবলোকন করা যায়। এক পাশে সমুদ্র অন্য পাশে বন, মাঝে সৈকত, এমন প্রাকৃতিক সৌন্দর্য প্রকৃতিতে বিরল। লালদিয়া সমুদ্রসৈকত পাড়ে গড়ে তোলা হয়েছে ঝাউবন। হরিণবাড়িয়া বনে নির্মিত ৯৫০ মিটার দীর্ঘ ফুটট্রেল (পায়ে হাঁটার কাঠের ব্রিজ) সম্প্রসারিত করে লালদিয়া সমুদ্রসৈকত পর্যন্ত নেয়া হয়েছে।
দেয়াড়া ইউনিয়ন
দেয়াড়া সাতক্ষীরা জেলার কলারোয়া থানার অন্তর্গত একটা ইউনিয়ন। কপোতাক্ষ নদ যশোর জেলা থেকে এটাকে পৃথক করে রেখেছে। পার্শ্ববর্তী ইউনিয়নের নাম যুগীখালি ইউনিয়ন।
২০০৯ সালের হিসেব অনুযায়ী দেয়াড়ার মোট জনসংখ্যা ৫০,০০০ জন। সংখ্যাগরিষ্ঠ মুসলিম সম্প্রদায়ের সাথে হিন্দুরা এ অঞ্চলে শান্তিপূর্ণভাবে বসবাস করে।
দেয়াড়া ইউনিয়নে বেশ কিছু সরকারী বেসরকারী শিক্ষা প্রতিষ্ঠান রয়েছে।খোর্দ্দ বহুমূখী মাধ্যমিক বিদ্যালয়, খোর্দ্দ সালেহা হক মাধ্যমিক বালিকা বিদ্যালয়, উলুডাঙ্গা দাখিল মাদ্রাসা, খোর্দ্দ সরকারী প্রাথমিক বিদ্যালয় উল্লেখযোগ্য।
হারানো মসজিদ
বাংলাদেশের লালমনিরহাট জেলায় ৬৯ হিজরি সনে নির্মিত একটি মসজিদের সন্ধান পাওয়া গেছে। মসজিদটির কেবল ধ্বংসাবশেষ অবশিষ্ট থাকায় এটি স্থানীয়ভাবে হারানো মসজিদ নামে পরিচিত। এই মসজিদটিকে বাংলাদেশের তথা দক্ষিণ এশিয়ার সবচেয়ে পুরনো মসজিদ বলে ধারণা করা হয়।
সুপ্রাচীন এই মসজিদটি রংপুর-কুড়িগ্রাম মহাসড়কের ১ কিলোমিটার দক্ষিণে লালমনিরহাট সদর উপজেলার পঞ্চগ্রাম ইউনিয়নের রামদাস মৌজায় অবস্থিত।
লালমনিরহাটের পঞ্চগ্রাম ইউনয়নের রামদাস মৌজায় বহুদিন ধরে একটি পতিত জঙ্গল ছিল। জঙ্গলের নাম ছিল মজদের আড়া। স্থানীয় ভাষায় আড়া শব্দের মানে জঙ্গলময় স্থান। জঙ্গল পরিস্কার করার সময় প্রাচীনকালের কিছু ইট বেরিয়ে আসে। এমনিভাবে মাটি ও ইট সরাতে গিয়ে একটি মসজিদের ভিত খুঁজে পাওয়া যায়। এখানের একটি প্রচিীন শিলালিপির পাঠ থেকে মসজিদের প্রতিষ্ঠাকাল ৬৯ হিজরি জানা গেছে।
মসজিদের ধ্বংসস্তূপের ভিতরে ৬’’×৬’’×২’’ আকারের একটি শিলালিপি পাওয়া যায়। লিপিটিতে আরবি ভাষায় ষ্পষ্টাক্ষরে লেখা আছে “লা-ইলাহা-ইল্লাল্লাহু মুহাম্মদুর রাসুলুল্লাহ, হিজরি সন ৬৯”। লিপিটি থেকে বোঝা যায় যে মসজিদটি প্রায় ৬৯০ খ্রিস্টাব্দের দিকে নির্মিত হয়েছিল। শিলালিপিটি বর্তমানে রংপুরের তাজহাট জাদুঘরে সংরক্ষিত আছে।
১৯৮৭ সালের প্রথমভাগে স্থানীয়রা সাংবাদিক ও গবেষকদের কাছে হারানো মসজিদ সম্পর্কে অবহিত করেন। তখন শতাধিক গবেষক, প্রত্নতাত্ত্বিক ও ইতিহাসবিদ এখানে গবেষণা করতে ছুটে আসেন।
টাইগার ট্যুরিজম প্রতিষ্ঠানের উপদেষ্টা টিম স্টিল লালমনিরহাটের মসজিদটি নিয়ে ব্যাপক গবেষণা করেছেন। প্রথাগত ইতিহাস অনুযায়ী ১০০০ শতকে চট্টগ্রাম অঞ্চলে সুফিদের প্রথম আগমন ঘটে। ১১০০ থেকে ১২০০ শতকে সুফিদের মাধ্যমে পূর্ববাংলায় ইসলামের প্রচার ও প্রসার শুরু হয় এবং তাঁদের হাতেই এই অঞ্চলে প্রথম মসজিদ নির্মাণ হয়। তাই এত আগে এখানে মসজিদ নির্মাণের বিষয়টি আশ্চর্যজনক। টিম স্টিল তখন আমেরিকান ইনস্টিটিউট অফ আর্কিওলজিস্ট প্রতিষ্ঠানের সঙ্গে যোগাযোগ করেন। সেখানকার ইসলামের ইতিহাস সংক্রান্ত গবেষকগণ বলেন অনেক রোমান ও জার্মান ইতিহাসবিদের লেখায় আরব ও রোমান বণিকদের ব্রহ্মপুত্র অববাহিকায় নৌ-বাণিজ্যের সূত্রে আসা-যাওয়ার কথা জানা যায়। এছাড়া বেশ কয়েকটি চলমান গবেষণায় ব্রহ্মপুত্র-তিস্তা অববাহিকাকে পৃথিবীর সবচেয়ে পুরোনো আন্তর্জাতিক বাণিজ্যের নৌপথ হিসেবে ব্যবহৃত হওয়ার প্রমাণও পাওয়া গেছে। টিম স্টিল পঞ্চগড়ের ভিটাগড়ে প্রাচীন নগরের নিদর্শন পাওয়া প্রত্নতাত্ত্বিক অধ্যাপক শাহনেওয়াজের গবেষণা থেকেও সহায়তা পান। তিনি মনে করেন মসজিদটি নির্মাণের ইতিহাস খুঁজে পেলে হয়তো বাংলাদেশের উত্তরাঞ্চলের ইতিহাসের সঙ্গে বিশ্ব সভ্যতার সম্পর্কের আরেক ইতিহাস জানার পথ উন্মোচিত হবে।
মসজিদটি ২১ ফুট চওড়া এবং ১০ ফুট লম্বা ছিল। এর চারটি স্তম্ভ ছিল, যার দুটি সম্পূর্ণ ধ্বংসপ্রাপ্ত।
সৈয়দা সায়রা মহসীন
সৈয়দা সায়রা মহসীন (জন্ম: ১০ সেপ্টেম্বর ১৯৬৫) হলেন বাংলাদেশের একজন প্রখ্যাত রাজনীতিবিদ ও ২৩৭ নং (মৌলভীবাজার-৩) আসন থেকে নির্বাচিত জাতীয় সংসদ সদস্য। ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে তার স্বামী সৈয়দ মহসিন আলী এই আসন থেকে “সংসদ সদস্য” হিসাবে নির্বাচিত হওয়ার পর ২০১৫ সালের ১৪ সেপ্টেম্বর মৃত্যুবরণ করলে ঐ বছরেরই ২৩ নভেম্বর অনুষ্ঠিত উপ-নির্বাচনে তিনি “সংসদ সদস্য” হিসাবে নির্বাচিত হন।
সৈয়দা সায়রা মহসীন ১৯৬৫ সালের ১০ সেপ্টেম্বর তৎকালীন সিলেট জেলার মৌলভীবাজারে জন্মগ্রহণ করেন। তার স্বামী সৈয়দ মহসিন আলী।
অনু মহাপ্রভু মন্দির
অনুমহাপ্রভু মন্দির নবদ্বীপের মনিপুর রাজবাড়ির মন্দির। মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। মন্দিরটি নবদ্বীপ শহরের দক্ষিণে মনিপুর রাজবাড়ীতে অবস্থিত।
অনু মহাপ্রভু মন্দিরের প্রাচীন মূর্তিটি ১৭৯৮ খ্রিস্টাব্দে মনিপুর রাজ ভাগ্যচন্দ্র নবদ্বীপে নিয়ে এসেছিলেন। মহারাজ চৌরজিৎ সিংহ ১৮১৩ খ্রিস্টাব্দে এখানে একটি মন্দির নির্মাণ করেন। ১৩২৭ বঙ্গাব্দ এই নির্মিত হয়। তখন একটি সমতল ছাদের মন্দির তৈরি করা হয়। ১৯৭২ খ্রিস্টাব্দে মন্দিরের চূড়া ও শিখর নির্মাণ হয়।
মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। কাঁঠাল কাঠ নির্মিত অপরূপ এই অনুমহাপ্রভুর মূর্তির নির্মাণ শৈলীতে মণিপুরী শৈলীর প্রভাব সুস্পষ্ট।
এছাড়াও অষ্টাদশ শতাব্দীতে মণিপুররাজ ভাগ্যচন্দ্রের শাসনামলে তাঁর কন্যা বিম্বাবতী দেবীর বিশেষ উদ্যোগে সিলেটে রাসেশ্বরী পালার সূচনা করেন।
নবদ্বীপের মণিপুর রাজবাড়ির রথ প্রায় তিন শতাব্দী ধরে পালন হচ্ছে। মণিপুররাজ ভাগ্যচন্দ্র সিংহ ১৭৯৭ সালে নবদ্বীপে আসেন । তাঁর কন্যা বিম্বাবতী মঞ্জরি মহাপ্রভু দর্শনের স্বপ্নাদেশ পেয়েছিলেন। এরপর রাজা ভাগ্যচন্দ্রের মৃত্যুর পর কুমার চৌরজি সিংহ বোন বিম্বাবতী মঞ্জরীর ইচ্ছানুসারে নবদ্বীপে বসতি স্থাপন করেন। তারপর ১৮০৫ থেকে নবদ্বীপে মণিপুর রাজবাড়ির রথের সূচনা হয়। রাজবাড়ির চারটি মন্দির ঘুরে রথ পুনরায় রাজবাড়িতেই ফিরে আসে। মাসির বাড়ির প্রথা এখানে নেই। তবে উল্টোরথ পর্যন্ত প্রতি সন্ধ্যায় উৎসব হয়। মণিপুরী নাচের সঙ্গে জয়দেবের পদ গেয়ে জগন্নাথের সন্ধ্যারতি এই রথযাত্রার স্বতন্ত্র ঐতিহ্য।
নবদ্বীপ তথা নদিয়ার অন্যতম প্রাচীন এই রথযাত্রা প্রসঙ্গে গবেষক প্রবীর ভট্টাচার্য বলেন,
মণিপুরের রাজবাড়ির রথ প্রথা প্রকরণে উল্লেখযোগ্য স্বতন্ত্রের অধিকারী। একমাত্র মণিপুরের রথেই জগন্নাথদেব একমাত্র আরোহী। রথ থেকে উল্টোরথ প্রতিদিন রাত্রে জগন্নাথদেবের সামনে কবি জয়দেবের দশাবতার স্তোত্র গাওয়া হয়। মণিপুরের রথে জগন্নাথদেব একা হওয়ার একটি জনশ্রুতি আছে। প্রবীরবাবু বলেন,
মণিপুর রথের আরও একটি বৈশিষ্ট্য হলো এই রথ যাত্রাপথে বিভিন্ন ভক্তের বাড়িতে থামে এবং সেই বাড়ির তরফ থেকে জগন্নাথকে আরতি করা হয় এবং তাঁর ভোগ দেওয়া হয়।
শাহাব উদ্দিন (রাজনীতিবিদ)
"একই নামের অন্যান্য ব্যক্তিবর্গের জন্য দেখুন শাহাবুদ্দিন আহমেদ (দ্ব্যর্থতা নিরসন)।"
মোঃ শাহাব উদ্দিন (জন্ম: ৩১ ডিসেম্বর ১৯৫৪) হলেন বাংলাদেশের একজন প্রখ্যাত রাজনীতিবিদ ও ২৩৫ নং (মৌলভীবাজার-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। ২০১৭ সালে তিনি সংসদের হুইপ হিসাবে দ্বায়িত্য পালন করেন। ২০১৮ সালের নির্বচানে তিনি টানা ৩য় বারের মত জয়ী হন। বর্তমান সংসদের বন ও পরিবেশ মন্ত্রণালয়ের মন্ত্রী হিসাবে দ্বায়িত্ব পালন করছেন ।
মোঃ শাহাব উদ্দিন ১৯৫৪ সালের ৩১ ডিসেম্বর তৎকালীন সিলেট জেলার মৌলভীবাজারে জন্মগ্রহণ করেন। তার পিতার নাম মোঃ আব্দুর রহিম ও মাতা আনোয়ারা বেগম।
দেলদুয়ার জমিদার বাড়ি
দেলদুয়ার জমিদার বাড়ি বাংলাদেশের ঢাকা বিভাগের টাঙ্গাইল জেলার অন্তর্ভুক্ত দেলদুয়ার উপজেলায় অবস্থিত এক ঐতিহাসিক জমিদার বাড়ি।
দেলদুয়ার জমিদার বাড়িটি অনেকের কাছে নর্থ হাউজ নামেও পরিচিত। তবে জমিদার বাড়িটি কবে বা কখন প্রতিষ্ঠিত হয়েছে সে সম্পর্কে কোনো তথ্য পাওয়া যায়নি। আমরা সচারচর দেখে থাকি বা জানি যে, বেশীরভাগ জমিদাররাই ছিলেন হিন্দু ধর্মাবলম্বী। কিন্তু এই জমিদররা ছিলেন ইসলাম ধর্মাবলম্বী। যাদের পূর্ব পুরুষরা এখানে আফগানিস্তান থেকে এসেছেন। জমিদার বাড়ির প্রতিষ্ঠাতা হলেন ফতেহদাদ খান গজনবী লোহানি। জমিদার বংশধররা তাদের পূর্ব পুরুষ আফগানিস্তানের গজনী থেকে আসার কারণে তাদের নামের শেষে গজনবী লোহানি খেতাবটি ব্যবহার করতেন। জমিদার বাড়ির জমিদারদের মধ্যে দুজন ছিলেন খুবই আলোচিত সনামধন্য জমিদার। যারা ছিলেন দানবীর, উচ্চশিক্ষিত ও ব্যবসায়ী। তারা হলেন স্যার আবদুল করিম গজনভি এবং স্যার আবদুল হালিম গজনভি। আব্দুল হাকিম খান গজনবী ও করিমু নেসা খানম চৌধুরানীর সন্তান ছিলেন তারা দুইজন। তাদের মাতা করিমুন নেসা ছিলেন বাঙালি নারী জাগরণের অগ্রদূত ও কবি বেগম রোকেয়ার বোন। তখনকার সময় তারা ছিলেন উচ্চ শিক্ষিত।
জমিদার স্যার আবদুল করিম গজনভি ১৮৭২ সালে জন্মগ্রহণ করেন। তিনি ইংল্যান্ড এবং জার্মানিতে পড়ালেখা করেন। ১৮৯৪ সালে তিনি জমিদারির দায়িত্ব গ্রহণ করেন। এছাড়াও তিনি ব্রিটিশ ভারত শাসনামলে ব্রিটিশ সরকারের দুইবার মন্ত্রী হয়েছিলেন এবং ব্রিটিশ সরকারের কাছ থেকে নাইট ও নবাব বাহাদুর উপাধিতে ভূষিত হন ১৯২৮ ও ১৯৩৩ সালে। তিনি ইংরাজী ভাষায় তিনটি বই লিখেন। বইগুলোর নাম হলো - "Pilgrim traffic to hejaz and Palestine", "Muslim education in Bengal" ও "The diearkiyal education in Bengla". তিনি ১৯৩৯ সালে মারা যান।
জমিদার স্যার আবদুল হালিম গজনভিও বড় ভাই জমিদার স্যার করিম গজনবীর মতই ছিলেন উচ্চশিক্ষিত। তিনি ১৮৭৬ সালে জন্মগ্রহণ করেন। তিনি ব্যবসা ও রাজনীতির সাথে জড়িত ছিলেন। তিনি ইন্ডিয়া স্টিমশিপ কোম্পানির চেয়ারম্যান ও কলকাতার মুসলিম চেম্বার অব কমার্স এবং ইন্ডিয়া চেম্বার অব কমার্সের সভাপতি হিসেবে দায়িত্ব পালন করেন। এছাড়াও তিনি "The Musolman" এবং "The Star of India" পত্রিকার প্রকাশের সাথে জড়িত ছিলেন। স্যার আব্দুল হালিম গজনবীও বড় ভাইয়ের মত ব্রিটিশ সরকারের কাছ থেকে ১৯৩৫ সালে নাইট উপাধি পান। মৃত্যুর চার বৎসর আগে তিনি কলকাতা থেকে দেলদুয়ার জমিদার বাড়িতে ফিরে আসেন এবং সেখানেই ১৯৫৩ সালে মৃত্যুবরণ করেন। ১৯৪৭ সালে দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিরও সমাপ্তি ঘটে।
চারদিক দিয়ে দেয়ালবেষ্টিত একতলা বিশিষ্ট জমিদার বাড়িটি ঔপনিবেশিক স্থাপত্যশৈলীর আদলে তৈরি করা। জমিদার বাড়ির সামনের দিকে রয়েছে পারিবারিক কবরস্থান। পূর্ব-দক্ষিণ কোনে রয়েছে একটি মসজিদ। পূর্ব পাশে বসার জন্য রয়েছে লোহার গার্ডেন চেয়ার, গোল টেবিল এবং পাশেই রয়েছে কৃত্রিম পানির পেয়ারা। বাড়ির পিছন দিকে রয়েছে আম বাগান এবং বাগানের মাঝখানে রয়েছে টালির দোতালা শেড। ধারণা করা হয় এটি ছিল বাড়ির মহিলাদের জন্য আড্ডাখানা।
অন্যান্য জমিদার বাড়ির মত এই জমিদার বাড়িটি পরিত্যক্ত বা অবহেলা অযত্নে নেই। জমিদার বাড়িটি দেখাশুনা করার জন্য একজন কেয়ারটেকার আছেন। তাই এখনো জমিদার বাড়িটি আগের মতই ভালো অবস্থায় আছে।
ঢাকা মহাখালী থেকে টাঙ্গাইল জেলায়। তারপর সেখান থেকে দেলদুয়ার উপজেলায়। সেখানেই দেলদুয়ার জমিদার বাড়িটি অবস্থিত।
বিলাইছড়ি থানা
বিলাইছড়ি থানা বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি থানা।
বিলাইছড়ি থানা গঠিত হয় ১৯৭৬ সালে।
বিলাইছড়ি উপজেলার ৪টি ইউনিয়নের প্রশাসনিক কার্যক্রম বিলাইছড়ি থানার আওতাধীন।
কাব্যরত্ন (বাসাসপ প্রবর্তিত)
"বাংলা সাহিত্য ও সংস্কৃতি পরিবার (বাসাসপ)" বাংলাদেশের একটি জনপ্রিয় সাহিত্য ও সাংস্কৃতিক সংগঠন। ২০১৭ সালে প্রতিষ্ঠাকালীন সংগঠনটির নাম ছিলো "বাংলা কাব্য পরিবার"। পরবর্তীতে কাব্য পরিবর্তন করে সংগঠনটি রূপান্তরিত হয় "বাংলা সাহিত্য ও সংস্কৃতি পরিবার (বাসাসপ)" নামে।
এপ্রিল ২০১৭ মাসে বাসাসপ প্রবর্তন করে বাংলা সাহিত্যে অবদানের জন্য স্বীকৃতি পদক "কাব্যরত্ন, সাহিত্যরত্ন ও সংস্কৃতিরত্ন"। ১০১৭ সালে কাব্যে অবদানের জন্য "মরহুম ওমর ফারুক সম্মাননা স্মারক কাব্যরত্ন-২০১৬" প্রদান করা হয়; যার স্বত্বাধিকারী দেশবরেণ্য চিকিৎসক অধ্যাপক ডা. হাসিনা বানু ও তার পরিবার ( অধ্যাপক ডা. হাসিনা বানুর স্বামী মরহম ওমর ফারুক):
ও
২০১৮ সালে কাব্যরত্ন পদক প্রাপ্ত হয়েছেনঃ
আধুনিক বাংলা সাহিত্যের প্রধান কবি আল মাহমুদ
ফ্রান্স–ব্রুনাই সম্পর্ক
ব্রুনাই-ফ্রান্স সম্পর্ক বলতে ব্রুনাই এবং ফ্রান্সের মধ্যকার বৈদেশিক সম্পর্ককে বোঝানো হয়ে থাকে। ব্রুনাইয়ের দূতাবাস প্যারিসে অবস্থিত এবং ফ্রান্সের দূতাবাস বন্দর সেরি বেগাওয়ানে অবস্থিত।
দুদেশের মধ্যে সম্পর্ক ১৯৮৪ সালের ৮ মে থেকে প্রতিষ্ঠিত হয়। ১৯৯৬-এ, হাসানাল বলকিয়াহ দুদেশের সরকারি কর্মকর্তাদের মধ্যে পারস্পরিক পরিদর্শন উন্নীত করতে রাষ্ট্রীয় সফরে ফ্রান্সে যান।
২০১১-তে, উভয় দেশের মধ্যে ব্যবসা বাণিজ্য ১কোটি €তে পৌঁছয়। ব্রুনাই এবং ফ্রান্স উভয় দেশের কোম্পানিসমূহ তেল ও গ্যাস শিল্পে সুযোগ সন্ধান করতে থাকে, এবং ফরাসি কোম্পানিসমূহ সম্ভাব্য যৌথ কারবারে ব্রুনাইয় অংশীদার খুঁজতে থাকে। আকাশপথে পরিসেবা প্রদানে, রয়াল ব্রুনাই এয়ারলাইন্স (আরবিএ) এয়ার ফ্রান্স-কেএলএময়ের সাথে একটি ১২ বছরের প্রকৌশল অংশীদারি চুক্তিতে সাক্ষর করেছে।
এছাড়াও প্রতিরক্ষামূলক সাহায্য সহযোগিতার লক্ষে ১৯৯৯ সালে একটি সমঝোতা স্মারকলিপিতে ব্রুনাই এবং ফ্রান্স স্বাক্ষর করে।
আর্ঘান্দাব জেলা
আর্ঘান্দাব জেলা (পশতু/) আফগানিস্তানের কান্দাহার প্রদেশের কেন্দ্রীয় অঞ্চলে অবস্থিত একটি অন্যতম জেলা। ভৌগলিক অবস্থান অনুযায়ী জেলাটি পশ্চিমে পাঞ্জাব ও খাকরেজ জেলার সীমানা বরাবর অবস্থান করছে, এছাড়াও উত্তর ও পূর্বে শাহ ওয়ালী কোট জেলা এবং পূর্ব ও দক্ষিণে কান্দর জেলা রয়েছে।
২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৫৪,৯০০ জন এর মত। জেলাটির কেন্দ্রীয় শহর কান্দাহারের উত্তর-পশ্চিমে অবস্থিত। আর্ঘান্দাব নদীটি জেলা শহরে পশ্চিমে জেলার মধ্য দিয়ে প্রবাহিত হয়ে থাকে এবং হেলমান্দ ও আর্ঘান্দাব উপত্যকা কর্তৃপক্ষ কর্তৃক কৃষিক্ষেত্রে সেচ ব্যবস্থা পরিচালিত হয়। জলবায়ু, নদী এবং সেচ দিয়ে অধিবাসীরা বিভিন্ন ধরনের উৎপাদনের ক্ষেত্রসমূহ একত্রিত করে থাকেন। এই অঞ্চলের অধীনস্থ কৃষি ফসলগুলি মধ্যে রয়েছে, ডালিম, আঙ্গুর, প্লাম এবং মারিজুয়ানা।
কৈলাশটিলা
সিলেটের অন্যতম ঐতিহাসিক দর্শনীয় স্থান কৈলাশটিলা। হযরত শাহজালাল ইয়েমেনী (রহ:) এর ৩৬০ আওলিয়ার, অন্যতম সফর সংগী হযরত শাহ নূর (রহ.) এখানে আস্তানা গাড়েন। ইবাদতের জন্য কৈলাশটিলার উপরে একটি গুহা নির্মাণ করেন যা আজও বিদ্যমান। প্রায় ৪০০ ফুট উঁচু টিলার উপরে ঈদগা অবস্থিত যেখানে স্থানীয় লোকজন ঈদের নামাজ পড়েন। কৈলাশটিলা বাংলাদেশের একমাত্র খনিজ তেলক্ষেত্র হওয়ায় জাতীয় অর্থনীতিতে গুরুত্ব ভুমিকা রাখছে। কৈলাশটিলা একইসাথে খনিজতেল এবং প্রাকৃতিক গ্যাসক্ষেত্র।
সিলেট শহর থেকে ২০ কিমি দক্ষিণপূর্বে গোলাপগঞ্জ উপজেলার ঢাকাদক্ষিণ ইউনিয়ন ও লক্ষণাবন্দ ইউনিয়নে অবস্থিত। এই ভূতাত্ত্বিক গঠনটি বঙ্গীয় পুরঃখাতের বলিত বলয়ের পার্শ্বে অর্থাৎ সিলেট খাদের পূর্ব পার্শ্বে অবস্থান করে। এটি উত্তরে সিলেট ভূতাত্ত্বিক গঠন, পূর্বে বিয়ানীবাজার এবং দক্ষিণে ফেঞ্চুগঞ্জ উপজেলা দ্বারা বেষ্টিত। এই ভূতাত্ত্বিক গঠনটিকে গিরিশিরার মাঝখানের সামান্য চাপা অংশ ফেঞ্চুগঞ্জ ঊর্ধ্বভাঁজটি থেকে বিচ্ছিন্ন করেছে। এই ঊর্ধ্বভাঁজটি ডুপিটিলা স্তরসমষ্টি সমেত ভূ-পৃষ্ঠে প্রকটিত। 
এটি একটি উত্তর-উত্তরপূর্ব ও দক্ষিণ-দক্ষিণপশ্চিম দিকে বিন্যস্ত অসম ঊর্ধ্বভাঁজ। একটি ঘাত চ্যুতি উত্তর দিকে সিলেট ভূতাত্ত্বিক গঠন থেকে কৈলাস টিলা ভূতাত্ত্বিক গঠনকে পৃথক করেছে। ভূতাত্ত্বিক গঠনটি ৬ কিমি লন্বা এবং ৩ কিমি চওড়া। পূর্ব পার্শ্ব অপেক্ষা পশ্চিম পার্শ্ব খাড়া।
পাকিস্তান শেল অয়েল কোম্পানি ১৯৬২ সালে এটি আবিষ্কার করে। এটি বাংলাদেশের ২য় বৃহত্তম গ্যাসক্ষেত্র। এখানে প্রমাণিত ও সম্ভাব্য গ্যাস মজুত ৩.৬৫ ট্রিলিয়ন ঘনফুট এবং উত্তোলনযোগ্য মজুত ২.৫২ ট্রিলিয়ন ঘনফুট। গ্যাসের সঙ্গে এখানে প্রচুর পরিমাণে কনডেনসেটও পাওয়া যায়। ১৯৮৩ সাল থেকে অদ্যাবধি এই ক্ষেত্র থেকে গ্যাস উত্তোলন করা হচ্ছে। অবাণিজ্যিকভাবে এই ক্ষেত্রের গভীরে খনিজ তেলও পাওয়া যায়।
দেশের ঐতিহ্যবাহী একটি টিলা সিলেটের গোলাপগঞ্জ উপজেলার ‘কৈলাশ টিলা’। যার খ্যাতি ছড়িয়ে আছে দেশ বিদেশে। এ কৈলাশ টিলা থেকে উত্তোলিত গ্যাস দেশের অর্থনীতিতে গুরুত্বপূর্ণ ভূমিকা রাখছে। কিন্তু এ কৈলাশ টিলায় যাতায়াতের একমাত্র রাস্তা মুকিতলা গ্রামের ‘কৈলাশ টিলা সড়ক’।
আর্ঘিস্তান জেলা
আর্ঘিস্তান জেলা (, ) আফগানিস্তানের কান্দাহার প্রদেশের উত্তরপূর্ব অঞ্চলে অবস্থিত একটি জেলা।ভৌগলিক অবস্থান অনুযায়ী জেলাটি দক্ষিণ ও পশ্চিমে স্পিন বল্দাক জেলা, পশ্চিমে দামান জেলা, উত্তরে জাবুল প্রদেশ, পূর্বে মারুফ জেলা এবং পূর্ব ও দক্ষিণে পাকিস্তান অবস্থান করছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩০,৫০০ জন। জেলাটির কেন্দ্রীয় শহর হচ্ছে আর্ঘিস্তান গ্রাম, যেটি আর্ঘিস্তান নদীর উপত্যকায় জেলাটির কেন্দ্রীয় অংশে অবস্থান করছে।
আমেরিকান রক্ষিবাহিনী আফগানিস্তানের প্রাদেশিক পুনর্গঠন দলকে নিয়ন্ত্রন করে থাকেন।
গোয়া শিপইয়ার্ড
গোয়া শিপইয়ার্ড লিমিটেড (জিএসএল) (আইএএসএস: গোভা শিপয়ারা লিমিটেড) ভারতের শ্রেষ্ঠ জাহাজ নির্মাণ কেন্দ্রগুলির মধ্যে একটি এবং এটি ভারত সরকার কর্তৃক মনোনীত "মিনি রত্ন"। এটি ভারতের পশ্চিম উপকূলে গোয়ার ভাস্কো দে গামা এলাকায় স্থানাঙ্ক: ১৫°২৪′৭.৫৪″ উত্তর ৭৩°৪৯′২৯.৪০″ পূর্ব﻿ / ﻿১৫.৪০২০৯৪৪° উত্তর ৭৩.৮২৪৮৩৩৩° পূর্ব﻿ / 15.4020944; 73.8248333
য়ে অবস্থিত। এটি ১৯৫৭ সালে "এস্তেলিওস নাভাইস দে গোয়া" নামে প্রতিষ্ঠিত হয়, গোয়ার ক্রমবর্ধমান খনির শিল্পে ব্যবহৃত জাহাজের নির্মাণের জন্য, মূলত ভারতের পর্তুগিজদের ঔপনিবেশিক সরকার দ্বারা, যা ভারতবর্ষের গোয়া অবরোদের  পর বন্ধ হয়ে যায়। ১৯৬১ সালের ভারত গোয়েন্দা পরোয়ানা ফলে পর্তুগালের পরাজয় ঘটে এবং তারা ভারতব্যাপী বিনা শর্তে আত্মসমর্পণের পরে, এরপর ভারতীয় নৌবাহিনী এবং ভারতীয় কোস্টগারদের জন্য গোয়া শিপইয়ার্ডকে যুদ্ধজাহাজ তৈরির জন্য অনুরোধ করা হয়।
জিএসএল জাহাজ নির্মাণের সর্বশেষ প্রযুক্তির সাথে সামঞ্জস্য করার জন্য শিপইয়ার্ডটিকে আধুনিকীকরণের আওতায় রাখা হয়েছে। এই উদ্দেশ্যে একটি শিপইয়ার্ডটির বিন্যাস-সহযোগিতা করার জন্য সুপরিচিত শিপবিল্ডার্স সঙ্গে কথাবার্তা চলছে। আজ পর্যন্ত এটি ভারতীয় নৌবাহিনী ও কোস্টগার্ডের জন্য জাহাজ,  টগ, অবতরণ জাহাজ, অফশোর পেট্রোল ভেসেল এবং অন্যান্য জাহাজসহ ১৬৭ টি জাহাজ নির্মাণ করেছে এবং ইয়েমেনের মতো দেশগুলিতে জাহাজ রপ্তানি করেছে।.
শুষ্ক ডক (ড্রাই ডক) এলাকায় জাহাজের মেরামত কাজের জন্য একটি নতুন স্লিপওয়ে চালু করা হয়েছে। শিপইয়ার্ডে ক্ষতিপূরণের জন্য একটি ক্ষতি নিয়ন্ত্রণ সিমুলেটর এবং দুটি ডবল বুম লেভেল  লুফফিং ক্রেন নির্মাণ করা হয়েছে।
গোয়া শিপইয়ার্ড ভারতীয় নৌবাহিনীর জন্য বহু যুদ্ধ জাহাজ ও পরিদর্শন জাহাজ নির্মান করেছে। জিএসএল বা গোয়া শিপইয়ার্ড সামরিক ব্যবহারের জন্য যে জাহাজ নির্মাণ করেছে তার নিন্মরূপ:
১৯৯৭ সালে, জিএসএল ভারতীয় নৌবাহিনীর জন্য প্রশিক্ষণ জাহাজ হিসাবে ব্যবহারের জন্য তিনটি মাস্টার বার্ক জাহাজ আইএনএস তারঙ্গিনী নির্মান করে।ভারতীয় নৌবাহিনীর জন্য নিম্নলিখিত শ্রেণী জাহাজ নির্মাণের জন্য জিএসএল মনোনীত হয়েছে:
জিএসএল যৌথভাবে দক্ষিণ কোরিয়ার কাংনাম কর্পোরেশনের সহযোগিতায় বারোটি "মিনে কাউন্টার-মেজার ভেসেল" নির্মাণ করবে।
জিএসএল রাশিয়ার ইউনাইটেড শিপ বিল্ডিং এর সাথে যৌথভাবে দুটি তালওয়ার শ্রেণির ফ্রিগেট তৈরি করবে।
বড়থলি ইউনিয়ন
বড়থলি বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।
প্রতিষ্ঠাকালীন সময়ের তথ্য অনুযায়ী বড়থলি ইউনিয়নের লোকসংখ্যা ২,৯৪৫ জন।
বিলাইছড়ি উপজেলার সর্ব-দক্ষিণে বড়থলি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ফারুয়া ইউনিয়ন; দক্ষিণ-পশ্চিমে বান্দরবান জেলার রোয়াংছড়ি উপজেলার আলেক্ষ্যং ইউনিয়ন, রোয়াংছড়ি সদর ইউনিয়ন, রুমা উপজেলার পাইন্দু ইউনিয়ন, রুমা সদর ইউনিয়ন, রেমাক্রীপ্রাংসা ইউনিয়ন, থানচি উপজেলার বলিপাড়া ইউনিয়ন ও থানচি সদর ইউনিয়ন এবং পূর্বে মায়ানমারের চিন প্রদেশ ও ভারতের মিজোরাম প্রদেশ অবস্থিত।
২০১৩ সালের ৪ নভেম্বর বিলাইছড়ি উপজেলাধীন ৩নং ফারুয়া ইউনিয়নে ৮নং ও ৯নং ওয়ার্ড নিয়ে বড়থলি ইউনিয়ন পরিষদ গঠন করা হয়।
বড়থলি ইউনিয়ন বিলাইছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
বড়থলি ইউনিয়নের স্বাক্ষরতার হার ১৫%। এ ইউনিয়নে ১টি প্রাথমিক বিদ্যালয় রয়েছে।
বিলাইছড়ি উপজেলার দুর্গম এলাকা ভারত ও মায়ানমার সীমান্তবর্তী বড়থলি ইউনিয়ন। উপজেলা সদর থেকে এ ইউনিয়নে যোগাযোগের একমাত্র মাধ্যম ইঞ্জিন চালিত নৌকা অথবা পায়ে হেঁটে। এছাড়া বান্দরবান জেলার রুমা উপজেলা থেকেও পায়ে হেঁটে এ ইউনিয়নে আসা যায়।
বড়থলি ইউনিয়নের মধ্য দিয়ে প্রবাহিত হচ্ছে রাইংখ্যং নদী।
দামান জেলা
দামান জেলা আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। ভৌগলিক অবস্থান অনুযায়ী জেলাটি পশ্চিমে পাঞ্জাই ও কান্দাহার জেলা, উত্তরে শাহ ওয়ালী কোট জেলা, উত্তরপূর্বের জাবুল প্রদেশ, পূর্ব সীমান্তে আর্ঘিস্তান এবং স্পিন বল্দাক জেলা এবং দক্ষিণে রেগ জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩০,৭০০ জন। জেলাটির কেন্দ্রীয় শহরের নাম দামান গ্রাম। হেলমান্দ ও আর্ঘান্দাব উপত্যকা কর্তৃপক্ষ কর্তৃক কৃষিকষেত্রে সেচব্যবস্থা পরিচালিত হয়ে থাকে।
ফারুয়া ইউনিয়ন
ফারুয়া বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।
ফারুয়া ইউনিয়নের আয়তন ১৩৭,৬০০ একর (৫৫৬.৮৫ বর্গ কিলোমিটার)।
২০১১ সালের পরিসংখ্যান অনুযায়ী ফারুয়া ইউনিয়নের লোকসংখ্যা ১৪,১৭৫ জন। এর মধ্যে পুরুষ ৭,৪৪৬ জন এবং মহিলা ৬,৭২৯ জন।
বিলাইছড়ি উপজেলার উত্তর-মধ্যাংশ জুড়ে ফারুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে বড়থলি ইউনিয়ন, দক্ষিণ-পশ্চিমে বান্দরবান জেলার রোয়াংছড়ি উপজেলার আলেক্ষ্যং ইউনিয়ন ও নোয়াপতং ইউনিয়ন, পশ্চিমে রাজস্থলী উপজেলার ঘিলাছড়ি ইউনিয়ন, উত্তর-পশ্চিমে বিলাইছড়ি ইউনিয়ন ও জুরাছড়ি উপজেলার মৈদং ইউনিয়ন, উত্তরে জুরাছড়ি উপজেলার জুরাছড়ি ইউনিয়ন ও দুমদুম্যা ইউনিয়ন এবং পূর্বে ভারতের মিজোরাম প্রদেশ অবস্থিত।
বিলাইছড়ি উপজেলায় এক সময় প্রায়ই উপজাতীয় বিদ্রোহ দেখা দিত। ১৯৭১ সালে পাকিস্তানিদের পরাজয়ের পর প্রায় দু'হাজার পাহাড়ি রাজাকার বিদ্রোহী মিজোদের সঙ্গে যোগ দেয়। মানবেন্দ্র নারায়ণ লারমা তাদের নেতৃত্ব গ্রহণ করেন এবং শান্তিবাহিনীর গোড়াপত্তন করেন। শান্তিবাহিনী দমনের জন্য সীমান্ত অঞ্চল নিয়ে গঠিত হয় ফারুয়া থানা। পরে শান্তিবাহিনী ও জনসংহতি সমিতি তাদের মূল ঘাঁটি ত্রিপুরায় স্থানান্তর করে। ফলে ফারুয়া থানার গুরুত্ব কমে যায় এবং থানাটি বিলাইছড়ির অন্তর্ভূক্ত হয়।
ফারুয়া ইউনিয়ন বিলাইছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "ফারুয়া" মৌজা নিয়ে গঠিত। এ ইউনিয়নের গ্রামগুলো হল:
ফারুয়া ইউনিয়নের স্বাক্ষরতার হার ১৫.০৭%। এ ইউনিয়নে ২টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
ফারুয়া ইউনিয়নে যোগাযোগের একমাত্র মাধ্যম ইঞ্জিন চালিত নৌকা অথবা পায়ে হেঁটে।
ফারুয়া ইউনিয়নের মধ্য দিয়ে প্রবাহিত হচ্ছে রাইংখ্যং নদী।
ফারুয়া ইউনিয়নের প্রধান হাট-বাজার হল ফারুয়া বাজার।
করণ শর্মা (টেলিভিশন অভিনেতা)
করণ শর্মা হলেন একজন ভারতীয় টেলিভিশন অভিনেতা। সম্প্রতি তিনি জি টিভিতে সম্প্রচারিত ধারাবাহিক কালা টিকায় কৃষ্ণ সিনহার চরিত্রে অভিনয় করেছেন।
চান্ডলার রিগস
চান্ডলার রিগস (জন্ম জুন ২৭, ১৯৯৯) হলেন একজন মার্কিন অভিনেতা, তিনি মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ধারাবাহিক "দ্য ওয়াকিং ড্যাড"-এ তার চরিত্র কার্ল গ্রিমস হিসেবে অভিনয় করার জন্য বিশেষ ভাবে পরিচিত।
রিগসের জন্ম, মার্কিন যুক্তরাষ্ট্রের জর্জিয়া রাজ্যের আটলান্টা শহরে, তিনি জিনা এনন (বিবাহ পূর্ব নাম কার্লটন) এবং উইলিয়াম রিগস দম্পতির সন্তান। তার গ্রেসন নামে একজন ছোট ভাই রয়েছেন।
রিগস, তার নাট্যমঞ্চে অভিনয়ের অভিষেকে তিনি আটলান্টা শহরে অবস্থিত "ফক্স থিয়েটার" এর প্রযোজনায় গীতিনাট্য "দ্য উইজার্ড অব অজ" একটি "মাঞ্চকিনের ভূমিকায় অভিনয় করেন, এবং ২০০৯ সালে মাত্র নয় বছর বয়সে তিনি একই সাথে তার প্রথম দুটি মূল চলচ্চিত্রে অভিনয় করেন, যেখানে তিনি "গেট লো" চলচ্চিত্রটিতে টম ভূমিকায় এবং "দ্য রং'ড ম্যান" নামক ছোট পর্দার চলচ্চিত্রে একটি সামান্ন ভূমিকায় অভিনয় করেন।
মাত্র ১০ বছর বয়সে, রিগস মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ধারাবাহিক "দ্য ওয়াকিং ড্যাড"-এ এখন পযন্ত তার সবচেয়ে বড় ভূমিকায় "কার্ল গ্রিমস" হিসেবে অভিনয় শুরু করেন। 
রিগস, পূর্বে তার অভিনীত চলচ্চিত্র "দ্য রংড ম্যান"-এ এই ধারাবাহিকটির কার্যনির্বাহী প্রযোজক গালে এনি হুর্ড-এর সাথে কাজ করেছিলেন।
২০১২ সালে, রিগস ধারাবাহিকটিতে তার ভূমিকায় অভিনয়ের জন্য, সেরা তরুন মুখ্য অভিনেতা বিভাগে ইয়ং আর্টিস্ট অ্যাওয়ার্ড-এর জন্য মনোনীত হন, তবে ২০১৪ সালে একই পুরষ্কারটি তিনি জিতে নেন তার সাথে সাটার্ন অ্যাওয়ার্ড'ও জয় করেন।
খারাবাদ বাইনতলা স্কুল এন্ড কলেজ
খারাবাদ বাইনতলা স্কুল এন্ড কলেজ খুলনা জেলার অন্যতম পুরাতন বিদ্যালয় এবং খুলনা জেলার অন্যতম বিদ্যালয়গুলির একটি। এ বিদ্যালয়টি ১৯৪২ সালে স্থাপিত হয়। এই বিদ্যালয়ে ষষ্ঠ শ্রেণী থেকে দ্বাদশ শ্রেণী পর্যন্ত শিক্ষাদান করা হয়।
বিদ্যালয়টি ১৯৪০ সালে স্থাপিত হয়ে ১৯৬০ সাালে ২৯৭/২ নং স্মারকে জুনিয়র বিদ্যালয় হিসাবে একাডেমিক স্বীকৃতি পায়। পরবর্তীতে ৫৭৮ নং স্মারক ১৩/০৭/১৯৬৩ তারিখ ৯ম এবং ২৮৫ নং স্মারক ২৬/০৫/১৯৬৪ তারিখে ১০ম শ্রেণী খোলার অনুমতি পায়। ১২৩৩ নং স্মারক ৩০/০৬/৯৬ তারিখ বিজ্ঞান এবং ২/৩৪৮ নং স্মারক ০৫/১২/১৯৭৪ তারিখ বানিজ্য শাখা খোলার অনুমতি পায়। অত্র বিদ্যালয় হতে ১৯৭৯ সালে মাধ্যমিক পরীক্ষায় যশোর বোর্ডে বানিজ্য শাখায় সম্মিলিত মেধা তালিকায় ২য় স্থান এবং ২০০০ সালে উক্ত পরীক্ষায় মেধা তালিকায় ১৬ তম স্থান অধিকার করে। বিদ্যালয়টি ১৯৯৫ সালে বটিয়াঘাটা থানার শ্রেষ্ঠ শিক্ষা প্রতিষ্ঠান হিসেবে সম্মাননা পায়। ১৯৯৫ সালে বিদ্যালয়টি মানবিক শাখায় উচ্চ মাধ্যমিক পর্যায় একাডেমিক স্বীকৃতি পায় এবং ১৯৯৮ সালে এম, পি, ও ভুক্ত হয়। ২০০৪ সাল হতে উচ্চ মাধ্যমিক পর্যায় বানিজ্য শাখা খোলার অনুমতি পায়। মাধ্যমিক পর্যায় ৩১/১২/২০১১ এবং উচ্চ মাধ্যমিক পর্যায় ৩০/০৬/২০১১ তারিখ পর্যমত্ম স্বীকৃতি প্রাপ্ত। বর্তমান বিদ্যালয়টি খারাবাদ বাইনতলা স্কুল এন্ড কলেজ নামে নাম করণ করা হয়েছে। বিদ্যালয়টি ৩.৬৬ একর জমির উপর মনোরম পরিবেশে অবস্থিত।
প্রতিষ্ঠান প্রধানদের নামের তালিকা ও অবস্থান কালঃ 
রুপসা ব্রীজ পার হয়ে জাবুসা গ্রামের উপর দিয়ে বাস,টেক্সি,মটরবাইক,ও অন্যান্ন যান যোগে খারাবাদ বাইনতলা স্কুল এন্ড কলেজ এ আসা যায়।
http://www.amirpurup.khulna.gov.bd/site/page/ff092992-1c4a-11e7-8f57-286ed488c766/%E0%A6%A6%E0%A6%B0%E0%A7%8D%E0%A6%B6%E0%A6%A8%E0%A7%80%E0%A6%AF%E0%A6%BC-%E0%A6%B8%E0%A7%8D%E0%A6%A5%E0%A6%BE%E0%A6%A8-
সেলিম উদ্দিন
সেলিম উদ্দিন (জন্ম: ৬ এপ্রিল ১৯৬০) হলেন বাংলাদেশের একজন প্রখ্যাত রাজনীতিবিদ ও ২৩৩ নং (সিলেট-৫) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
সেলিম উদ্দিন ১৯৬০ সালের ৬ এপ্রিল তৎকালীন সিলেট জেলায় জন্মগ্রহণ করেন। তার পিতার নাম আছাদ উদ্দিন ও মাতা আজিজুন নেছা।
আব্দুল মতিন
মোঃ আব্দুল মতিন (জন্ম: ১৭ মে ১৯৪৫) হলেন বাংলাদেশের একজন প্রখ্যাত রাজনীতিবিদ ও ২৩৬ নং (মৌলভীবাজার-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোঃ আব্দুল মতিন ১৯৪৫ সালের ১৭ মে তৎকালীন ব্রিটিশ ভারতের সিলেট জেলার মৌলভীবাজারে জন্মগ্রহণ করেন। তার পিতার নাম আব্দুল মজিদ ও মাতা মস্তরিমা বিবি।
ভার্জিনিয়া বিশ্ববিদ্যালয়
ভার্জিনিয়া বিশ্ববিদ্যালয় (ইংরেজি: University of Virginia) হল কমনওয়েলথ অব ভার্জিনিয়ার একটি সরকারি গবেষণা বিশ্ববিদ্যালয়। এটি শুধুমাত্র ভার্জিনিয়া নামেও পরিচিত ১৮১৯ সালে টমাস জেফারসনের ঘোষণা অনুসারে বিশ্ববিদ্যালয়টি প্রতিষ্ঠিত হয়।
ইউনেস্কো ১৯৮৭ সালে ভার্জিনিয়াকে আমেরিকার প্রথম কলেজিয়েট বিশ্ব ঐতিহ্যবাহী স্থানের স্বীকৃতি প্রদান করে। এই বিশ্ববিদ্যালয়ের মূল গভর্নিং বডিতে ছিলেন জেফারসন, জেমস ম্যাডিসন ও জেমস মন্‌রো। এই বিশ্ববিদ্যালয় প্রতিষ্ঠার সময় মনরো মার্কিন যুক্তরাষ্ট্রের রাষ্ট্রপতি ছিলেন। পূর্বতন রাষ্ট্রপতি জেফারসন ও ম্যাডিসন ছিলেন এই বিশ্ববিদ্যালয়ের প্রথম দুই রেক্টর, এবং জেফারসন নিজে অধ্যয়নের মূল পাঠক্রম নকশা করেন।
১৯০৪ সাল থেকে ভার্জিনিয়া বিশ্ববিদ্যালয় আমেরিকান বিশ্ববিদ্যালয় সংঘের প্রথম গবেষণালব্ধ নির্বাচিত সদস্য এবং ভার্জিনিয়ার একমাত্র আমেরিকান বিশ্ববিদ্যালয় সংঘের সদস্য ছিল। বিশ্ববিদ্যালয়টি কার্নেগি ফাউন্ডেশন কর্তৃক গবেষণা বিশ্ববিদ্যালয় হিসেবে অতি উচ্চ গবেষণা প্রতিষ্ঠান হিসেবে শ্রেণিভুক্ত, এবং কলেজ বোর্ড কর্তৃক ভার্জিনিয়ার ফ্ল্যাগশিপ বিশ্ববিদ্যালয় হিসেবে বিবেচিত। বিভিন্ন বৈজ্ঞানিক মাধ্যম, যেমন সায়েন্স সাময়িকী, এই বিশ্ববিদ্যালয়ের গবেষণা কাজগুলোর স্বীকৃতি দিয়েছে এবং ২০১৫ সালের বৈশ্বিক বৈজ্ঞানিক আবিষ্কারের সেরা দশটির দুটি ছিল এই বিশ্ববিদ্যালয়ের অনুষদদের। ভার্জিনিয়া বিশ্ববিদ্যালয়ের অনুষদ ও শিক্ষার্থীরা অনেক কোম্পানি প্রতিষ্ঠা করে। উল্লেখযোগ্য উদাহরণ হল রেডিট, যাদের বার্ষিক আয় $১.৬ ট্রিলিয়ন এবং এটি বিশ্বের ১০ম বৃহত্তম অর্থনীতির সমতুল্য।
ভার্জিনিয়ার বিশ্ববিদ্যালয়ের আটটি স্নাতক ও তিনটি পেশাদারী স্কুলে ১২১টি বিভাগ রয়েছে। শিক্ষার্থীরা ৫০টি রাজ্য ও ১৪৮টি দেশ থেকে শার্লটসভিলার এই বিশ্ববিদ্যালয়ে পড়াশুনা করতে আসেন।
বিলাইছড়ি ইউনিয়ন
বিলাইছড়ি বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।
বিলাইছড়ি ইউনিয়নের আয়তন ২১,১২০ একর (৮৫.৪৭ বর্গ কিলোমিটার)।
২০১১ সালের পরিসংখ্যান অনুযায়ী বিলাইছড়ি ইউনিয়নের লোকসংখ্যা ৮,৩৯৮ জন। এর মধ্যে পুরুষ ৪,৭৮৩ জন এবং মহিলা ৩,৭৯০ জন।
বিলাইছড়ি উপজেলার পশ্চিমাংশে বিলাইছড়ি ইউনিয়নের অবস্থান। বিলাইছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে কেংড়াছড়ি ইউনিয়ন, পূর্বে জুরাছড়ি উপজেলার মৈদং ইউনিয়ন, দক্ষিণ-পূর্বে ফারুয়া ইউনিয়ন, দক্ষিণ-পশ্চিমে রাজস্থলী উপজেলার ঘিলাছড়ি ইউনিয়ন এবং পশ্চিমে কাপ্তাই উপজেলার কাপ্তাই ইউনিয়ন অবস্থিত।
বিলাইছড়ি ইউনিয়ন বিলাইছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
বিলাইছড়ি ইউনিয়নের স্বাক্ষরতার হার ৫০.২৭%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
বিলাইছড়ি ইউনিয়নে যোগাযোগের একমাত্র মাধ্যম ইঞ্জিন চালিত নৌকা।
বিলাইছড়ি ইউনিয়নের মধ্য দিয়ে প্রবাহিত হচ্ছে রাইংখ্যং নদী।
এছাড়া এ ইউনিয়নের উত্তরাংশে রয়েছে কাপ্তাই হ্রদ।
বিলাইছড়ি ইউনিয়নের প্রধান হাট-বাজার হল বিলাইছড়ি বাজার।
বশিকপুর ইউনিয়ন
বশিকপুর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
বশিকপুর ইউনিয়নের আয়তন ১৪ বর্গ কিলোমিটার।
বশিকপুর ইউনিয়নের জনসংখ্যা ৪৯,৭৪২ জন।
লক্ষ্মীপুর সদর উপজেলার উত্তরাংশে বশিকপুর ইউনিয়নের অবস্থান। এ ইউনিয়নের দক্ষিণে দত্তপাড়া ইউনিয়ন, বাঙ্গাখাঁ ইউনিয়ন ও পার্বতীনগর ইউনিয়ন; পশ্চিমে উত্তর হামছাদী ইউনিয়ন; উত্তরে রামগঞ্জ উপজেলার করপাড়া ইউনিয়ন ও নোয়াখালী জেলার চাটখিল উপজেলার সাহাপুর ইউনিয়ন এবং পূর্বে নোয়াখালী জেলার চাটখিল উপজেলার রামনারায়ণপুর ইউনিয়ন অবস্থিত।
বশিকপুর ইউনিয়ন লক্ষ্মীপুর সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
কেংড়াছড়ি ইউনিয়ন
কেংড়াছড়ি বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।
কেংড়াছড়ি ইউনিয়নের আয়তন ২৫,৬০০ একর (১০৩.৬০ বর্গ কিলোমিটার)।
২০১১ সালের পরিসংখ্যান অনুযায়ী কেংড়াছড়ি ইউনিয়নের লোকসংখ্যা ৫,৭৭৭ জন। এর মধ্যে পুরুষ ২,৯৪৫ জন এবং মহিলা ২,৮৩২ জন।
বিলাইছড়ি উপজেলার উত্তর-পশ্চিমাংশে কেংড়াছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বিলাইছড়ি ইউনিয়ন; পূর্বে জুরাছড়ি উপজেলার মৈদং ইউনিয়ন; উত্তরে রাঙ্গামাটি সদর উপজেলার বালুখালী ইউনিয়ন এবং পশ্চিমে কাপ্তাই হ্রদ, রাঙ্গামাটি সদর উপজেলার জীবতলী ইউনিয়ন ও কাপ্তাই উপজেলার কাপ্তাই ইউনিয়ন অবস্থিত।
কেংড়াছড়ি ইউনিয়ন বিলাইছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
কেংড়াছড়ি ইউনিয়নের স্বাক্ষরতার হার ৩৫.৩১%। এ ইউনিয়নে ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
কেংড়াছড়ি ইউনিয়নে যোগাযোগের একমাত্র মাধ্যম ইঞ্জিন চালিত নৌকা।
কেংড়াছড়ি ইউনিয়নের পশ্চিমে ও দক্ষিণে রয়েছে কাপ্তাই হ্রদ। এছাড়া রয়েছে নাড়াইছড়ি খাল, বাঙ্গালকাটা খাল, হিজাছড়ি খাল এবং কেংড়াছড়ি খাল।
কেংড়াছড়ি ইউনিয়নের প্রধান হাট-বাজার হল কেংড়াছড়ি বাজার।
কান্দাহার জেলা
কান্দাহার জেলা অথবা দান্দ জেলা আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। এটি কান্দাহার শহরের পাশাপাশি অবস্থান করছে। ভৌগলিক অবস্থান অনুযায়ী জেলাটি পশ্চিমে পাঞ্জাই জেলা, উত্তরে আর্ঘান্দাব জেলা, উত্তর-পূর্বে শাহ ওয়ালী কোট জেলা এবং পূর্ব ও দক্ষিণে দামান জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪৬৮,২০০ জন এর মত। জেলাটির কেন্দ্রীয় শহরের নাম হচ্ছে কান্দাহার।
২০০৯ সালের মার্চ মাসে, দান্দ জেলার কেন্দ্রটি দুটি অংশে তালেবানদের বিদ্রোহী আত্মঘাতী বোমা হামলায় ধ্বংসপ্রাপ্ত হয়।২০০৯ সালের ডিসেম্বরে কান্দাহারের পিআরটি এর বৈদেশিক সম্পর্ক বিভাগ এবং কানাডিয়ান বেসামরিক পুলিশ কর্তৃক পুনঃগঠণ করা হয়েছিল।
জেলাটিতে ৩০টি স্কুল রয়েছে। স্কুলগুলিতে নিরাপত্তা সংক্রান্ত উদ্বেগের কারণে প্রায় সকল স্কুলই বন্ধ হয়ে গিয়েছিল কিন্তু ২০১১ সালের মার্চে সকল স্কুলই পুনরায় খুলে দেওয়া হয়। স্থানীয়ভাবে প্রায় ১২,০০০ এর মত শিক্ষার্থী বিদ্যালয়গুলিতে স্বতষ্ফুর্তভাবে লেখাপড়ায় অংশগ্রহণ করে থাকে।
ব্যাংক অব ইরিত্রিয়া
ব্যাংক অব ইরিত্রিয়া হচ্ছে ইরিত্রিয়ার কেন্দ্রীয় ব্যাংক। ব্যাংকটি রাজধানী শহর আস্মারায় অবস্থিত। এই কেন্দ্রীয় ব্যাংকটি বৈদেশিক বিনিয়োগে উদ্বুদ্ধ করে থাকে এবং কলকারখানার যন্ত্রপাতি ও কৃষি সরঞ্জাম আমদানি করে থাকে। ইরিত্রিয়ার এই কেন্দ্রীয় ব্যাংকটি সরকারি হলেও এটি অর্থ মন্ত্রণালয়ের অধীনে নয়; এর গভর্নর এবং নীতিনির্ধারকেরা অর্থ মন্ত্রণালয় থেকে এটাকে পরিচালনা করতে নীতিনির্ধারণ করেন। যদিও পর্যটকেরা ভ্রমণে আসার সময় বৈদেশিক মুদ্রা নিয়ে আসতে পারেন, তবে সব ধরণের অর্থ বিনিময় নাকফা দিয়ে করতে হবে।